Oopperan kummitus
2024-09-25 19:00 - 21:30, 2024-09-28 14:00 - 16:30, 2024-10-01 19:00 - 21:30, 2024-10-05 14:00 - 16:30, 2024-10-09 19:00 - 21:30, 2024-10-12 19:00 - 21:30, 2024-10-19 14:00 - 16:30, 2024-10-23 19:00 - 21:30 (Europe/Helsinki) | Suomen Kansallisooppera, Helsinginkatu 58, Helsinki, 00250, Suomi
Aarne laulaa Monsieur Firminin roolin, kun maailman kuuluisin musikaali Oopperan kummitus palaa Kansallisoopperan ohjelmistoon viimeistä kertaa syksyllä 2024. Andrew Lloyd Webberin säveltämä Oopperan kummitus on hurmannut yleisön Suomessa jo yli sadan loppuunmyydyn esityksen verran ja se on yksi Kansallisoopperan kaikkien aikojen suosituimmista esityksistä.
Klassisen musiikin elementtejä populaarimusiikkiin ja rockiin yhdistävä musikaali sopii erinomaisesti myös ensikertalaisille. Kansallisoopperan versiossa on mukana Suomen kaikkien aikojen suurin joukko laulajia, muusikoita ja tanssijoita. Tämä spektaakkeli täytyy kokea!
Lue lisää
Esitykset ja liput

Sydämen katseita
2024-10-20 16:00 - 17:00 | Olarin kirkko, Rälssitilankuja 1, Espoo, 02200
Sydämen katseita -konsertissa kuullaan kahta valovoimaista laulajaa, joiden uran merkittävä taitekohta on ollut Lappeenrannan laulukilpailujen kilpailuvoitto. Iris Candelaria on suomalais-espanjalainen laulajatar, jonka kirkkautta säteilevä sopraano on tullut tutuksi niin Savonlinnan Ooperajuhlien kuin Suomen Kansallisoopperan yeisöllekin. Aarne Pelkosesta puolestaan on sanottu, että hän on hienoimpia baritonilahjakkuuksia, jota Suomessa on kuultu. Pelkonen esiintyy Suomen Kansallisoopperassa tulevana kautena kolmessa eri produktiossa.
Iris Candelaria, sopraano
Marita Viitasalo, piano
Aarne Pelkonen, baritoni
Juho Alakärppä, piano
Kuula, Sibelius, Strauss, Granados, Obradors.
Liput ovelta 15/20 €. Kahvitarjoilu.

Luxus Liederabend
2024-11-21 19:00 - 21:00 | Espoon kulttuurikeskus, Kulttuuriaukio 2, Espoo, 02100
Wien oli 1900-luvun vaihteessa modernin ajattelun hautomo, jossa saksankielinen lied näytteli keskeistä osaa. Gustav Mahler latasi lauluihinsa lumoa orkesteriasulla, jonka uhkeutta hänen seuraajansa tiivistivät kamarimusiikilliseen herkkyyteen. Teksteillä oli tärkeä osuus mentaalisessa harppauksessa ja niin Mahler kuin Schönberg venyttivät mielikuvitusta ”Pojan ihmetorvi” -kansanrunoilla. Zemlinskyn sävellysoppilaasta Alma Mahlerista oli kovaa vauhtia tulossa uusi liedin mestari ennen kuin aviomies Gustav kielsi häneltä säveltämisen. Tapiola Sinfoniettan ”Luksus lied -illassa” kuullaan Taavi Oramon johdolla suomalaisia eturivin liedtaitajia ohjelmassa, joka kihisee 1900-luvun alun muutosvoimaa.
Iida Antola, sopraano
Elli Vallinoja, mezzosopraano
Aarne Pelkonen, baritoni
Taavi Oramo, kapellimestari
Tapiola Sinfonietta
Lue lisää & liput

Pohjalaisia
2024-11-22 19:00 - 22:00, 2024-11-29 19:00 - 22:00, 2024-12-05 19:00 - 22:00, 2024-12-12 19:00 - 22:00, 2024-12-17 19:00 - 22:00, 2025-01-02 19:00 - 22:00 | Suomen Kansallisooppera, Helsinginkatu 58, Helsinki, 00250, Suomi
Leevi Madetojan (1887–1947) Pohjalaisia ei ole suotta kutsuttu Suomen kansallisoopperaksi. Se on tarina periksiantamattomuudesta, ihmisoikeuksista ja vapaudesta. Teoksen satavuotinen taival muistuttaa, että sielua koskettavat tarinat eivät tunne aikarajoja. Oopperan musiikki on melodista, tunteisiin vetoavaa ja siinä kuultaa kaihoisa pohjavire.
Nyt Pohjalaisia saa uuden tulkinnan kotimaisten huipputekijöiden käsissä. Paavo Westerbergin ensimmäinen oopperaohjaus etenee kohtauksesta toiseen elokuvamaisen tehoavasti. Puvustuksessa huokuvat lännenelokuvat Coenin veljesten tyyliin. Aarne laulaa teoksessa Herastuomarin roolin.
Lue lisää & liput

Wanha joulu
2024-12-08 18:00 - 19:30 | Karjasillan kirkko, Oulu, Nokelantie 39, Oulu, 90150
Wanha joulu kuljettaa lapsuuden joulun ihaniin muistoihin, joita emme halua unohtaa. Joulukonsertin aikana kuullaan rakastettuja klassikoita sekä harvemmin kuultuja, vanhoja suomalaisia joululauluja. Perinteikkään tunnelman kruunaa harvinainen harmonista, kanteleesta, uruista ja viulusta koostuva soitinyhtye.
Aarne Pelkonen, baritoni
Arttu Selonen, urut ja harmoni
Suvi Eevi Karhu, kantele
Maija Linkola, viulu
– Wanha joulu pyrkii kertomaan jotakin siitä hartaan pysähtyneestä tunnelmasta, jota itse sain lapsuuteni jouluissa vanhassa hirsituvassa kokea. Kynttilät, oljet, jouluevankeliumi ja harmonilla säestetyt vanhat joululaulut jättivät pysyvän muiston ja kaipuun pyhätunnelmaan, Aarne kuvailee.
Konsertit kuullaan 8.12. Oulun Karjasillan kirkossa, 13.12. Turun Martinkirkossa ja 20.12. Nurmijärven kirkossa.
Liput myy Lippu.fi.

Liput

Lataa tästä käsiohjelma

Wanha joulu
2024-12-13 19:00 - 20:30 | Martinkirkko, Huovinkatu 1, Turku, 20810
Wanha joulu kuljettaa lapsuuden joulun ihaniin muistoihin, joita emme halua unohtaa. Joulukonsertin aikana kuullaan rakastettuja klassikoita sekä harvemmin kuultuja, vanhoja suomalaisia joululauluja. Perinteikkään tunnelman kruunaa harvinainen harmonista, kanteleesta, uruista ja viulusta koostuva soitinyhtye.
Aarne Pelkonen, baritoni
Ilpo Laspas, urut ja harmoni
Suvi Eevi Karhu, kantele
Maija Linkola, viulu
– Wanha joulu pyrkii kertomaan jotakin siitä hartaan pysähtyneestä tunnelmasta, jota itse sain lapsuuteni jouluissa vanhassa hirsituvassa kokea. Kynttilät, oljet, jouluevankeliumi ja harmonilla säestetyt vanhat joululaulut jättivät pysyvän muiston ja kaipuun pyhätunnelmaan, Aarne kuvailee.
Konsertit kuullaan 8.12. Oulun Karjasillan kirkossa, 13.12. Turun Martinkirkossa ja 20.12. Nurmijärven kirkossa.
Liput myy Lippu.fi. Early bird -alennus voimassa 20.10. asti!

Liput

Wanha joulu
2024-12-13 19:00 - 20:30 | Martinkirkko, Huovinkatu 1, Turku, 20810
Wanha joulu kuljettaa lapsuuden joulun ihaniin muistoihin, joita emme halua unohtaa. Joulukonsertin aikana kuullaan rakastettuja klassikoita sekä harvemmin kuultuja, vanhoja suomalaisia joululauluja. Perinteikkään tunnelman kruunaa harvinainen harmonista, kanteleesta, uruista ja viulusta koostuva soitinyhtye.
Aarne Pelkonen, baritoni
Ilpo Laspas, urut ja harmoni
Suvi Eevi Karhu, kantele
Maija Linkola, viulu
– Wanha joulu pyrkii kertomaan jotakin siitä hartaan pysähtyneestä tunnelmasta, jota itse sain lapsuuteni jouluissa vanhassa hirsituvassa kokea. Kynttilät, oljet, jouluevankeliumi ja harmonilla säestetyt vanhat joululaulut jättivät pysyvän muiston ja kaipuun pyhätunnelmaan, Aarne kuvailee.
Konsertin käsiohjelma
Konsertit kuullaan 8.12. Oulun Karjasillan kirkossa, 13.12. Turun Martinkirkossa ja 20.12. Nurmijärven kirkossa.

Liput

Glögikonsertti Raumalla
2024-12-15 15:00 - 16:30, 2024-12-15 17:00 - 18:30
Aarne esittää kauneimpia joululauluja Cafe Prassenin Glögikonserteissa 15.12. klo 15 ja 17. Laulujen lisäksi tarjolla herkullisia cocktailpaloja. Tervetuloa nauttimaan aidosta joulutunnelmasta Cafe Prasseniin, Vanhaan Raumaan!
Varaukset Prassenin kotisivuilta tai suoraan kahvilasta, Kuninkaankatu 16.
Varaa nyt

Wanha joulu
2024-12-20 19:00 - 20:30 | Nurmijärven kirkko, Aleksis Kiven tie 5, Nurmijärvi, 01900

Kaipuuni Karjala
2025-02-02 15:00 - 16:00 | Paimion kirkko, Vistantie 20, Paimio, 21530
Paimion Karjalaseuran juhlakonsertti 2.2. klo 15 Paimion kirkossa. Lauluja Suomesta ja Karjalasta. Miika Vintturi, piano.
Liput 25 e.
Lisätietoja

Levynjulkaisukonsertti: Winterreise
2025-03-16 15:00 - 16:30 | Helsingin konservatorio, Ruoholahdentori 6, Helsinki, 00180, Suomi
Aarnen ja Juho Alakärpän toinen duolevy sisältää Franz Schubertin ikonisen Winterreise-laulusarjan. Levy julkaistiin 14.3.2025 ja kevään ensimmäinen julkaisukonsertti kuullaan Helsingin konservatorion konserttisalissa 16.3. klo 15.
Baritoni Aarne Pelkonen ja pianisti Juho Alakärppä ovat yksi Suomen menestyneimmistä liedduoista, jonka repertuaari kattaa niin kotimaisen kuin saksalaisenkin keskeisen laulumusiikin. Tutustuttuaan Sibelius-Akatemian käytävillä lähes 20 vuotta sitten parivaljakko hakeutui kotimaisten mestareiden lisäksi Keski-Euroopan maineikkaimpien opettajien vaikutuspiiriin. Intensiivinen paneutuminen johti palkintoihin kansainvälisissä kilpailuissa, joista mainittakoon parhaan duon palkinto Das Lied -laulukilpailuissa Berliinissä 2010. Duo on saanut myös Martin Wegelius -säätiön tunnustuspalkinnon.
Winterreise-levy on äänitetty tiettävästi ensimmäistä kertaa Suomessa Schubertin ajan fortepianolla. Levy on kuunneltavissa Spotifyssa ja muissa digipalveluissa sekä ostettavissa tämän sivun verkkokaupasta.
Levyä myydään myös konsertissa taiteilioiden signeeraamana.

Osta liput

Eläinten vallankumous
2025-03-28 19:00 - 21:30, 2025-04-02 19:00 - 21:30, 2025-04-04 19:00 - 21:30, 2025-04-08 19:00 - 21:30, 2025-04-10 19:00 - 21:30 | Suomen Kansallisooppera, Helsinginkatu 58, Helsinki, 00250, Suomi
Alexander Raskatovin (s. 1953) väkevä musiikki avaa portin ihmisluonnon pimeyteen. Eläinten vallankumous sai ensiesityksessä Amsterdamissa keväällä 2023 ja nousi saman tien yleisön ja kriitikoiden suosikiksi. Poikkeuksellisen hurja ooppera palkittiin vuoden kantaesityksenä International Opera Awards -gaalassa marraskuussa 2023.
George Orwell (1903–1950) kirjoitti Eläinten vallankumouksen vuonna 1945 vertauskuvallisena varoittavana kertomuksena siitä, kuinka Venäjän vallankumous rappeutui Stalinin väkivaltaiseksi diktatuuriksi. Orwellin poliittinen satiiri on surullisen ajankohtainen yhä tänä päivänä.
Esitykset Kansallisoopperassa 28.3.-6.5.2025
Lue lisää & liput

Levynjulkaisukonsertti: Winterreise
2025-04-06 18:00 - 19:30 | Kauniaisten kirkko, Kavallintie 3, Kauniainen, 02700
Aarnen ja Juho Alakärpän toinen duolevy sisältää Franz Schubertin ikonisen Winterreise-laulusarjan. Levy julkaistiin 14.3. ja kevään toinen julkaisukonsertti kuullaan yhteisvastuukonserttina Kauniaisten kirkossa 6.4. klo 18.
Baritoni Aarne Pelkonen ja pianisti Juho Alakärppä ovat yksi Suomen menestyneimmistä liedduoista, jonka repertuaari kattaa niin kotimaisen kuin saksalaisenkin keskeisen laulumusiikin. Tutustuttuaan Sibelius-Akatemian käytävillä lähes 20 vuotta sitten parivaljakko hakeutui kotimaisten mestareiden lisäksi Keski-Euroopan maineikkaimpien opettajien vaikutuspiiriin. Intensiivinen paneutuminen johti palkintoihin kansainvälisissä kilpailuissa, joista mainittakoon parhaan duon palkinto Das Lied -laulukilpailuissa Berliinissä 2010. Duo on saanut myös Martin Wegelius -säätiön tunnustuspalkinnon.
Vapaa pääsy. Ohjelma 10 e yhteisvastuukeräykselle.

Levyä myydään konsertissa ja taiteilijoiden signeeraamana. Osa tuotosta lahjoitetaan yhteisvastuukeräykselle.
